interakcia
Dobrý deň,užívala som 2xpo sebeATB popri tom aj probiotika k ATB, stále pretrvávajú aj 3riedke stolice denne...v lekarni mi povedali ze probiotika ďalej a poradili mi k tomu Imodium...je možná taká kombinácia?
Vopred dakujem
Dobrý deň,
ďakujeme za Vašu otázku.
Keďže neuvádzate presný názov produktu s obsahom probiotík, nedokážem sa adekvátne vyjadriť k Vašej otázke.
Immodium obsahuje liečivo loperamid. Loperamid sa viaže na opioidné receptory črevnej steny. Následne spomaľuje uvoľňovanie acetylcholínu a prostaglandínov, a tým znižuje propulznú peristaltiku a predlžuje pasáž črevom. Loperamid zvyšuje tonus análneho sfinktra, čím znižuje inkontinenciu a nutkanie na stolicu.
Probiotiká (vo všeobecnosti) pomáhajú obnovovať hnačkou narušenú prirodzenú rovnováhu baktérií v čreve.
Medzi liekom Imodium a probiotikami (vo všeobecnosti) neboli popísané interakcie a kombinácia je možná. Väčšina probiotík sú výživové doplnky, ktoré nepodliehajú klinickým skúškam, preto prípadné interakcie nemuseli byť zachytené.
V prípade pretrvávajúcich ťažkostí kontaktujte Vášho ošetrujúceho lekára.
S pozdravom
PharmDr. Patrícia Čečková